

**РЕПУБЛИКА СРБИЈА**

**ОПШТИНА ЛАПОВО**

**СКУПШТИНА ОПШТИНЕ**

**Број: 003451403 2024 08233 001 000 060 107 04 013**

**Датум: 12. 12. 2024. године**

**Л А П О В О**

На основу чланова 68, 69. и 70. став 1. и 2. Закона о локалним изборима („Сл. гласник РС“, бр. 14/2022 и 35/2024) и члана 179. тачка 2. и члан 181. Пословника о раду Скупштине Општине Лапово („Службени гласник општине Лапово“, бр. 5/19), Скупштина општине Лапово, на седници одржаној данa 12. децембра 2024. године, донела је

**О Д Л У К У**

**О ПРЕСТАНКУ МАНДАТА ОДБОРНИКУ**

**СКУПШТИНЕ ОПШТИНЕ ЛАПОВО**

**I** Утврђује се да је одборнику Скупштине општине Лапово, **Перици Радосављевићу**, изабраног са Изборне листе „ИВИЦА ДАЧИЋ - ПРЕМИЈЕР СРБИЈЕ“, престао мандат, због поднете оставке, дана 1. новембра 2024. године.

**II** Одлуку објавити у „Службеном гласнику општине Лапово“, на веб презентацији Републичке изборне комисије и на веб презентацији Општине Лапово.

**III** Против ове Одлуке може се изјавити жалба Вишем суду у Крагујевцу, преко Скупштине општине Лапово, у року од 7 дана од дана доношења.

**О б р а з л о ж е њ е**

Правни основ за доношење ове одлуке, садржан је у одредбама члана 68. став 1. Закона о локалним изборима, којим је прописано да се оставка одборника подноси у писменој форми, а потпис подносиоца мора бити оверен у складу са законом којим се уређује оверавање потписа, док је ставом 5. прописано да одборнику мандат престаје оног дана када поднесе оставку.

Одредбама члана 69. истог Закона је прописано да Скупштина доноси одлуку којом констатује да је одборнику престао мандат одмах након што прими обавештење о разлозима за престанак његовог мандата, на седници која је у току, односно на првој наредној седници и да се одлука којом се констатује да је одборнику престао мандат објављује на веб-презентацији.

Чланом 179. тачка 2. Пословника Скупштине општине Лапово је прописано да одборнику престаје мандат пре истека времена на које је изабран подношењем оставке, док је одредбама члана 181. прописано да одборник лично подноси оставку, оверену код органа надлежног за оверу потписа, председнику Скупштине, у року од 3 дана од дана овере и да је председник Скупштине дужан да поднету оставку стави на дневни ред Скупштине на првој наредној седници, са предлогом да то буде прва тачка дневног реда.

Одборник Скупштине општине Лапово Перица Радосављевић поднео је оставку у писменој форми, оверену код Општинске управе општине Лапово 1. новембра 2024. године под бројем 2294.

На основу наведеног, Скупштина општине Лапово, донела је Одлуку као у диспозитиву.

**ПРЕДСЕДНИЦА**

**Мирела Раденковић**